

[**www.operationezra.com**](http://www.operationezra.com)

ወደ ዘላለም እሳት እንዳንገባ ዛሬ ስለ ክርስቶስ ንሰሐ ግቡና ከእግዚአብሔር ጋር ታረቁ ብለን እንለምናለን። በፍርድ ቀን በበሩ በክርስቶስ ያመኑ እና እንደ ፈቃዱ የኖሩ ወደ ዘላለም ህይወት እንዲሁም በክርስቶስ አዳኝነት ያላመኑ ወደ ዘላለም እሳት እንደሚጣሉ መፅሐፍ ቅዱስ ይናገራል። እግዚአብሔር ማስተዋል ይስጠንን። በሩ ሳይቆለፍ ይግባኝ ከሌለበት ከመጨረሻ ፍርድ እንድን ዘንድ ወገኖቻችን ንሰሐ እንዲገቡ በእግዚአብሔር ርህራሄ እንመክራለን። ንሰሐ መግባት ከወሰኑ ይህችን ፀሎት ይፀልዩ፦

“ጌታ ኢየሱስ ክርስቶስ ሆይ ወደ መንግስትህ ለመግባት በር ወደ ሆንከው ወደ አንተ መጥቻለሁ። ስለ እኔ ሀጢያት ደምህን በማፍሰስ በመስቀል ላይ እንደሞትክ፣ ከሞትም እንደተነሳህ፣ ወደ ሰማይ እንዳረክና ለፍርድ ዳግመኛ እንደምትመጣ አምኛለሁ። በደሌንና ሐጢያቴን ይቅር በለኝ። ይቅር ስላልከኝ አመሰግንሀለው። ፈቃድህን እያደረኩ እንድኖር ፀጋህን ስጠኝ። በኢየሱስ ክርስቶስ ስም። አሜን”

በሩ ሳይቆለፍ

“ባለቤቱ ተነሥቶ በሩን ከቈለፈ በኋላ፥ እናንተ በውጭ ቆማችሁ። ጌታ ሆይ፥ ጌታ ሆይ፥ ክፈትልን እያላችሁ በሩን ልታንኳኩ ትጀምራላችሁ እርሱም መልሶ፦ ከወዴት እንደ ሆናችሁ አላውቃችሁም ይላችኋል።በዚያን ጊዜም። በፊትህ በላን ጠጣንም በአደባባያችንም አስተማርህ ልትሉ ትጀምራላችሁ፤እርሱም፦ እላችኋለሁ፥ ከወዴት እንደ ሆናችሁ አላውቃችሁም፤ ሁላችሁ ዓመፀኞች፥ ከእኔ ራቁ ይላችኋል። አብርሃምንና ይስሐቅን ያዕቆብንም ነቢያትንም ሁሉ በእግዚአብሔር መንግሥት ባያችሁ ጊዜ፥ እናንተ ግን ወደ ውጭ ተጥላችሁ ስትቀሩ፥ በዚያ ልቅሶና ጥርስ ማፋጨት ይሆናል። ሉቃስ 13፡25-28”

በዚህ ዘመን ላለን ለእኛ እስከ ፍርድ ቀን ድረስ እግዚአብሔር እየታገሰን የምህረት እጁን ዘርግቶልናል። ይህች የምህረት እጅ የምትታጠፍበት ወይም የመግቢያው በር የሚዘጋበት ቀን እንደተቀጠረ ምንም አይነት ጥርጥር ሊኖረን አይገባም። በማቴዎስ ወንጌል 7፡13-14 ላይ “በጠበበው ደጅ ግቡ፤ ወደ ጥፋት የሚወስደው ደጅ ሰፊ፥ መንገዱም ትልቅ ነውና፥ ወደ እርሱም የሚገቡ ብዙዎች ናቸው፤ወደ ሕይወት የሚወስደው ደጅ የጠበበ፥ መንገዱም የቀጠነ ነውና፥ የሚያገኙትም ጥቂቶች ናቸው።”

እንድንገባ ይመክረናል።

C:\Users\asfaw bekele\Pictures\1 pictues\zion logo.jpg

በማለት ደህንነት ከበር ጋር በቀጥታ የተገናኘ ጉዳይ እንደሆነ፣ በሩም እርሱ ራሱ እንደሆነ እንዲሁም በእርሱ በኩል የሚገባ ደግሞ እንደሚድን እውነት እውነት እላችኋለሁ በማለት እውነትን እንድናውቅ አስረግጦ ነግሮናል። ኢየሱስ ወደ እግዚአብሔር መንግስት የሚያስገባ በር ነው። ብዙዎች ወደ እግዚአብሔር መንግስት ለመግባት ይፈልጋሉ።ሆኖም ግን በሩ ፍላጎት ስላለን ብቻ የምንገባበት አይደለም። ለዚህ ነው ኢየሱስ ክርስቶስ በጠባቡ በር ለመግባት ተጋደሉ ብሎ የመከረን። በር የሆነውን ክርስቶስን ለመከተል ወይም በእርሱ በኩል ወደ እግዚአብሔር መንግስት ለመግባት መጋደል ያለብን ከሰው ጋር ሳይሆን ከሰይጣንና ከራሳችን ጋር ነው።ወደ እግዚአብሔር መንግስት ለመግባት በመጀመሪያ ደረጃ እግዚአብሔር አብ ኢየሱስ ክርስቶስን ለሰው ልጆች እንደ በር ያዘጋጀው መሆኑን ማመን ያስፈልጋል። በዚህ በር ለመግባት ወይም ይህንን ጠባብ በር የሆነውን ክርስቶስን ለመከተል ብዙ ነገሮችን ትተን እንደ እግዚአብሔር ፈቃዱ ለመኖርና መስዋዕትነትን ለመክፈል ውሳኔን ማድረግን ይጠይቃል። ለዚህም ነው በሩ ወይም መንገዱ ጠባብ ነው የተባለው።በዚህ በር ለመግባት ጉዞ ስንጀምር አንዳንድ ነገሮችን ለመተው ከራሳችን ጋር እንታገላለን፣ከጓደኛ ወይም ከቤተሰብ መነቀፍና መገለል ወይን ትችትና ስድብ ሊደርስብን ይችላል። ይህ ሁሉ የሚደርስብን ግን ነፍሳችንን ለማዳን ወስነን በበሩ መጓዝ ስለጀመርን ብቻ ነው። እነዚህን የመሳሰሉ ሁኔታዎች በሩን ጠባብ ያደርጉታል። ለዚህ ነው የፈለገ ብቻ ሳይሆን የወሰነና በመጨከን የሚጋደል ብቻ የሚገባበት የሆነው። ይህ በር ሃይማኖት አይደለም። ይህ በር ስለ ሰው ልጆች ሐጢያት የሞተው ኢየሱስ ክርስቶስ ነው። ይህ በር ኢየሱስ ክርስቶስ ለፍርድ ወደ ምድር እስከሚመለስ ድረስ ክፍት ነው። ጌታ ኢየሱስ ክርስቶስ መቼ እንደሚመለስ ማንም አያውቅም። ዛሬ ወይም ነገ ሊመጣ ይችላል። ዘፍጥረት 7፡16 ላይ እግዚአብሔር በምድር ላይ የጥፋት ውሀ አምጥቶ ሰውን ሁሉ ባጠፋ ጊዜ ኖህንና ቤተሰቡን በመርከብ እንዲገቡ አድርጎ የመርከቡን በር ከበስተዋላቸው የዘጋው እግዚአብሔር ራሱ ነበር። የጥፋት ውሀ በመጣ ጊዜ ከመርከቡ ውጭ ያሉ ሰዎች ከጥፋት ለማምለጥ ወደ መርከቡ እየሮጡና እየለመኑ ቢመጡ እንኳን በሩ ለረዥም ጊዜ ክፍት ሆኖ ጠብቋቸው ለመግባት ፈቃደኛ ስላልነበሩ እግዚአብሔር በወሰነው ጊዜ ስለዘጋው ማንም ሊከፍትላቸው አይችልም ነበር። ስለዚህም ወደ መርከቡ በበሩ በኩል ከገቡት በቀር ሌሎች ሰዎች ሁሉ በጥፋት ውሀ ጠፍተዋል። ይህ በዚህ ዘመን ላለን ለእኛ ለትምህርታችን እንዲሆን ተፅፏል። ኢየሱስ እንዲህ በማለት ስለመጨረሻው ሰዓት ተናግሯል፦ …….

ሰዎች ከአንድ አገር ወደ ሌላ አገር ለመግባት ቢፈለጉ የአገሩ መንግስት ሰዎች ህጋዊ በሆነ መንገድ ወደ አገር እንዲገቡ የዘረጋውን የመግቢያ ስርዓትን መከተል የግድ ነው። ማንኛውም መንግስት ወንጀለኛን እንኳን ደህና መጣህ ብሎ እንደማይቀበል ሁላችንም የምንስማማበት አሳብ ነው። በመኖሪያ ቤታችንም ቢሆን ሰዎች የሚገቡበት በር አለ። ማንኛውም ሰው ወደ ሌላው ሰው ቤት ሊገባ የሚችለው የቤቱ ባለቤት በሩን ሲከፍትለትና እንዲገባ ሲፈቅድለት ብቻ ነው።

በሉቃስ ወንጌል 13፡23-28 ላይ አንድ ሰው ጌታ ኢየሱስ ክርስቶስን የሚድኑ ጥቂቶች ናቸውን? ብሎ ሲጠይቀው ጌታችንና መድኅኒታችን ኢየሱስ ስለ በር ይናገር ጀመር። ደህንነት ወደ አንድ ስፍራ የመግባትና ያለመግባት ጉዳይ ስለሆነ ደህንነት ሲነሳ መጀመሪያ መነሳት ያለበት የበር ጉዳይ ነው።

ኢየሱስ ስለደህንነት ሲጠየቅ ስለ በር ማንሳቱ ጥያቄውን ሳይገባው ቀርቶ ሳይሆን ለጥያቄው ትክክለኛ ምላሽ የሚገኘው ሰዎች ስለ በሩ ትክክለኛ እውቀት ሲያገኙ ብቻ እንደሆነ ጠንቅቆ ስለሚረዳ ነው። በዮሐንስ ወንጌል 10፡7-9 ላይ ኢየሱስ “እውነት እውነት እላችኋለሁ፥ እኔ የበጎች በር ነኝ። ከእኔ በፊት የመጡ ሁሉ ሌቦችና ወንበዴዎች ናቸው፤ ዳሩ ግን በጎቹ አልሰሙአቸውም። በሩ እኔ ነኝ፤ በእኔ የሚገባ ቢኖር ይድናል”